Kristbjörg Ólafsdóttir sér um Litla föndurhornið , vikulegan lið hér á Vísi . Í desember ætlar hún að deila einu jólaföndri á dag með lesendum Vísis alveg fram að jólum . Í dag 5. desember sýnir hún hvernig á að gera einstakt snjókorn . Við gefum Kristbjörgu orðið . Kristbjörg Ólafsdóttir sér um Litla föndurhornið á Vísi . Mynd / Vísir Snjókorn falla , á allt og alla ... Alveg yndislegt lag og á mjög vel við þetta föndur . Ég pantaði mér þessar íspinna-spýtur af netinu en þegar þær komu þá voru þær töluvert minni en ég bjóst við , en allt í lagi , ég vissi að ég gæti samt notað þær . Ég byrjaði á að raða spýtunum upp í snjókorn til að sjá hversu margar ég þyrfti . Svo málaði ég þær hvítar . Þegar málningin var orðin þurr þá sótti ég yndislega trausta trélímið mitt , raðaði spýtunum aftur upp í snjókorn og límdi . Mér fannst best að líma þetta smám saman , ég byrjaði innst , límdi fyrstu sex spýturnar , beið þangað til að það var þornað , límdi næsta holl af spýtum , og hélt þannig áfram þangað til að ég var búin . Mér fannst snjókornið mitt ekki nógu geislandi , Kim Kardashian hefði ekki litið tvisvar á á það . Þannig að ég sótti þessa skrautsteina og límdi þá á , setti stærsta steininn í miðjuna ásamt þessu blómi sem ég bjó til úr borðum , svo komu aðeins stærri steinar og minnstu steinarnir voru settir á endana . Svo límdi ég hanka aftan á það og „ voila “ snjókorn tilbúið . Snjókornið endaði í stærra lagi hjá mér en hey , ég er lítil , ég verð að hugsa stórt . Það hentar vel stóran vegg og ef þið gerið þetta þá þurfið þið ekki að gera þetta svona stórt , öll snjókorn eru einstök og þú getur gert þitt alveg eins og þú vilt . Jólaföndur 2. desember . Kristbjörg Ólafsdóttir sér um litla föndurhornið á Vísi .